Sirkka-Liisa Konttinen

Sirkka-Liisa Konttinen (s. 1948 Myllykoski, Sippola) on suomalainen valokuvaaja, joka on työskennellyt Britanniassa 1960-luvulta lähtien.Sirkka-Liisa Konttinen (ed. Andrew Pulver), "Photographer Sirkka-Liisa Konttinen's best shot", The Guardian, 12.8.2009. Viitattu 1.7.2011

Elämä ja ura
Konttinen halusi nuorena opiskella valokuvausta, mutta se ei 1960-luvulla ollut mahdollista Suomessa. Hän yritti päästä Yleisradion kursseille, mutta häntä pidettiin liian nuorena, ja hänelle sanottiin, että “mene ensin maailmalle ja tule sitten takaisin”. Konttinen noudatti neuvoa ja lähti venäläisellä laivalla Lontooseen, mutta jäi sille tielleen. Hän opiskeli vuodesta 1968 lähtien elokuvaa Lontoon Regent Street Polytechnicissä, joka on nykyään nimeltään Westminsterin yliopisto. Hän tutustui vanhempiin opiskelijoihin, jotka olivat perustamassa valokuvaan ja elokuvaan keskittyvää Amber-kollektiivia. Kollektiivi asettui Pohjois-Englantiin Newcastleen, jonne Konttinen siirtyi vuonna 1969.

Amber-kollektiivi asettui Newcastleen tallentamaan työväenluokan elämää tilanteessa, jossa alue oli suuressa murroksessa, kun suuri määrä työpaikkoja tehtaissa, kaivoksissa ja telakoilla oli katoamassa. Konttinen asui vuodesta 1969 Newcastlen Bykerissa ja kuvasi ja haastatteli alueen talojen asukkaita seitsemän vuotta, kunnes hänen oma asuintalonsa purettiin. Tuloksena syntyi kirja Byker,Sirkka-Liisa Konttinen", Amber Online. jossa hän kuvaa inhimillistä lämpöä ilottomassa ympäristössä.Robin Lenman, Sirkka‐Liisa Konttinen Biography, viitattu 1.7.2011

Vuonna 1980 hänestä tuli Kiinan kulttuurivallankumouksen jälkeen ensimmäinen valokuvaaja, jonka kuvia British Council on asettanut näytteille Kiinassa.Dewi Lewis Publishing , viitattu 1.7.2011

Konttisen seuraava hanke oli kuvata North Shieldsissä tanssikoulua käyviä tyttöjä sekä heidän äitejään ja tanssikouluja. Hän julkaisi kuvia teoksessa Step by Step. Step by Step toimi innoittajana Billy Elliot -elokuvalle, jonka käsikirjoittaja Lee Hall on mm. sanonut, että "Melkein jokainen kohtaus Billy Elliotista oli saanut vaikutteita Step by Stepistä [...] sillä jokaisella suunnittelutiimin jäsenellä oli oma kopionsa." Konttinen kuvasi myös kolme vuotta Seahamin ja Hartlepoolin välistä rantaa, ja kuvista syntyi sarja "Coal Coast".Richard Moss, "Coal Coast: Sirkka-Liisa Konttinen Photos at the Baltic ", Culture24.org.uk., viitattu 1.7.2011 

2000-luvulla Konttinen palasi Bykeriin ja kuvasi sarjan värikuvia, jotka sai nimen Byker Revisited. 1970-luvulla rakennettu uusi lähiö oli tuolloin jo päässyt ränsistymään. Newcastleen saapui tuohon aikaan turvapaikanhakijoita 31 maasta. Samoihin taloihin oli sijoitettu myös työttömiä. Vaikka kitkaa näiden kahden ryhmän välillä olikin, Konttinen sanoo, että vähiten ongelmia oli siellä, missä nämä kaksi ryhmää asuivat yhdessä. Konttinen oli myös itse mukana maahanmuuttajien tukitoiminnassa.

Yksityiselämä
Konttinen meni Englannissa naimisiin ja sai tyttären. 1990-luvun alussa hän kärsi identiteettikriisistä ja muutti perheineen vuodeksi Suomeen.

Näyttelyt
"Documents of the North East" (Graham Smithin, James Cleetin ja Robert Carlingin kanssa). Side Gallery (Newcastle), 1977."Side Gallery Exhibitions 1977–1994 ", Amber Online, viitattu 1.7.2011
"Photographs from the Beaches" (Markéta Luskačován kanssa). Side Gallery (Newcastle), 1978.
"North Tyneside" (Isabella Jedrzejczykin, Markéta Luskačován ja Graham Smithin kanssa). Side Gallery (Newcastle), 1981.
"Byker". Side Gallery (Newcastle), 1983.
"Cedarwood Woman". Side Gallery (Newcastle), 1988.
"Step by Step". Side Gallery (Newcastle), 1989; kiertonäyttely, 1990, 1992.
"The Writing in the Sand". Side Gallery (Newcastle), 1991; kiertonäyttely 1993.
"Dream On" (Steve Conlanin ja Richard Grassickin kanssa). Side Gallery (Newcastle), 1992.
"My Finnish Roots". Side Gallery (Newcastle) ja kiertonäyttely, 1993, 1994.
"Quayside" (Graham Smithin kanssa). Side Gallery (Newcastle) ja kiertonäyttely, 1993.
"Writing in the Sand". Side Gallery (Newcastle), 2000.2000 Exhibitions, Amber Online. (Archive.org, viitattu 1.7.2011)
"Coalfield Stories" (group). Side Gallery (Newcastle), 2002–2003."Coalfield Stories", Amber Online, viitattu 1.7.2011
"Coal Coast". Baltic Centre for Contemporary Art (Gateshead), 2003.
"Coalfield Stories" (John Daviesin ja Simon Norfolkin kanssa). Photofusion, London, 2005–2006."Coalfield Stories " Photofusion, 2005, viitattu 1.7.2011; Sirkka-Liisa Konttinen - Exhibitions", Photography-now.com, viitattu 1.7.2011
"Byker Revisited". Side Gallery (Newcastle), 2009."Byker Revisited ", Reinventing the City, viitattu 1.7.2011

Palkinnot ja tunnustukset
Melbournen elokuvajuhlien pääpalkinto (1992) elokuvasta The Writing in the Sand."The Writing in the Sand ", amber-online.com, viitattu 1.7.2011
Prix du Documentaire, Cinéma du Réel, Pariisi (1992) elokuvasta The Writing in the Sand
Konttisen valokuvia Koillis-Englannista vuosilta 1969–2009 ja Amberiin liittyviä elokuvia liitettiin toukokuussa 2011 yhtenä kahdestakymmenestä esineestä ja kokoelmasta Britannian Memory of the World -luetteloon."2011 UK Memory of the World Register ", United Kingdom National Commission for UNESCO, viitattu 1.7.2011

Teokset
Byker. London: Jonathan Cape, 1983. . Newcastle: Bloodaxe Books, 1985. . 
Step by Step. Newcastle: Bloodaxe Books, 1989. . 
Writing in the Sand: On the Beaches of North East England. Stockport: Dewi Lewis, 2001. . 
Écrit dans le sable: sur les plages du Nord-Est de l'Angleterre. Paris: Schultz, 2000. . 
Skrivet i sanden: på sandstränderna i nordöstra England. Stockholm: Schultz Forlag, 2000. . 
Hiekkaan kirjoitettu: Koillis-Englannin rannoilla. Oulu: Kustantamo Pohjoinen, 2000. .
The Coal Coast. Newcastle: Amberside, 2003. . 
Byker Revisited. Newcastle: Northumberland University Press, 2009. . 

Lähteet

Luokka:Brittiläiset valokuvaajat
Luokka:Suomalaiset valokuvaajat
Luokka:Britanniansuomalaiset
Luokka:Vuonna 1948 syntyneet
Luokka:Elävät henkilöt